## Uputa za primjenu Odluke o uvjetima i načinu poslovanja ovlaštenih mjenjača

### NN 115/2003 (21.7.2003.), Uputa za primjenu Odluke o uvjetima i načinu poslovanja ovlaštenih mjenjača

# HRVATSKA NARODNA BANKA

1582

Na temelju članka 39. stavka 3. Zakona o
Hrvatskoj narodnoj banci (»Narodne novine«, br. 36/2001.) i točke XVII. Odluke
o uvjetima i načinu poslovanja ovlaštenih mjenjača (»Narodne novine«, 111/2003.)
guverner Hrvatske narodne banke 16. srpnja 2003. godine, donio je

## UPUTU

za primjenu Odluke o
uvjetima i naČinu poslovanja ovlaŠtenih mjenjaČa

1. Ovom se uputom
propisuje primjena Odluke o uvjetima i načinu poslovanja ovlaštenih mjenjača (u
nastavku teksta: Odlu­ka).

2. Potvrda o
otkupu/prodaji iz točke IX. stavka 3. Odluke mora obvezno sadržavati:

•  tvrtku banke

•  tvrtku
i matični broj ovlaštenog mjenjača (za poduzetnika pojedinca broj kojim se on
identificira kao porezni obveznik)

•  naziv
potvrde: »Potvrda o otkupu«, odnosno »Potvrda o prodaji«

•  serijski
broj potvrde

•  brojčanu
i slovnu oznaku strane valute (u skladu s važećim propisom kojim se uređuje
upotreba slovnih kratica i brojčanih oznaka za zemlje i novčane jedinice u
platnom prometu s inozemstvom)

•  iznos
otkupljene/prodane strane gotovine odnosno iznos otkupljenog čeka koji glasi na
stranu valutu

•  tečaj
koji je primijenjen kod transakcije otkupa/prodaje

•  protuvrijednost
u kunama

•  potvrda
o prodaji mora sadržavati i oznaku platnog instrumenta u kunama (gotovina –
GOT, čekovi po tekućem računu gra­đana – ČEK, debitna kartica – DEB, kreditna
kartica – KRED)

•  iznos
obračunate provizije u kunama, ako je predviđena Ugovorom

•  datum
i vrijeme transakcije (sat i minuta)

•  slovo
»N« ako je stranka nerezident

•  potpis
osobe odgovorne za rad ovlaštenog mjenjača (umjesto potpisa odgovorne osobe na
potvrdama može biti strojno otisnuta šifra te osobe)

•  rubriku
za upis serijskog broja s tiskanog obrasca potvrde o otkupu/prodaji kojim se
ovlašteni mjenjač koristi u sluča­jevima više sile, kada se zbog objektivno
opravdanih razloga ne može koristiti računalnom tehnologijom.

3. Obrazac Blagajnički
dnevnik za evidentiranje transakcija iz točke XI. Odluke (prilog br. 1)
popunjava se na sljedeći način:

Stupac 1: Redni broj
transakcije – numeriranje transakcija u tekućem danu od broja 1 dalje

Stupac 2: Vrijeme
transakcije – datum i vrijeme transakcije (sat i minuta)

Stupac 3: Opis pojedine
transakcije:

–  upisuje
se tekst: »primitak od mjenjačkih poslova – otkup strane gotovine« odnosno
akronim OTKGOT:

–  istovremeno se u stupac 7 upisuje naziv
platnog instrumenta: GOT, u stupac 8 iznos primitka strane gotovine, u stupac
10 naziv platnog instrumenta: GOT, a u stupac 12 iznos izdatka gotovine u
kunama;

–  upisuje
se tekst: »primitak od mjenjačkih poslova – otkup čekova koji glase na stranu
valutu« odnosno akronim OTKCEK:

–  istovremeno se u stupac 7 upisuje naziv
platnog instrumenta: FXCEK, u stupac 8 iznos otkupljenog čeka koji glasi na
stranu valutu, u stupac 10 naziv platnog instrumenta: GOT, a u rubriku 12 iznos
izdatka gotovine u kunama;

–  upisuje
se tekst: »izdatak mjenjačkih poslova – prodaja strane gotovine« odnosno
akronim PROGOT:

–  istovremeno se u stupac 7 upisuje naziv
platnog instrumenta: GOT, u stupac 9 iznos izdatka strane gotovine, u stupac 10
naziv platnog instrumenta: GOT ili ČEK (ček po tekućem računu građana) ili DEB
(debitna kartica) ili KRED (kreditna kartica), a u stupac 11 iznos primitka
gotovine u kunama;

–  upisuje
se tekst: »uplata u kunama – primitak kuna s računa za redovno poslovanje«
odnosno akronim PRIMKN01:

–  istovremeno se u stupac 10 upisuje naziv
platnog instrumenta: GOT, a u stupac 11 iznos primitka kuna u gotovini;

–  upisuje
se tekst: »uplata u kunama – primitak kuna na osnovi prodaje otkupljene strane
gotovine banci« odnosno akronim PRIMKN02:

–  istovremeno se u stupac 10 upisuje naziv
platnog instrumenta: GOT, a u stupac 11 iznos primitka kuna u gotovini;

–  upisuje
se tekst: »uplata u kunama – primitak kuna na osnovi prodaje razlike između
otkupa i prodaje banci« odnosno akronim PRIMKN03:

–  istovremeno se u stupac 10 upisuje naziv
platnog instrumenta: GOT, a u stupac 11 iznos primitka kuna u gotovini;

–  upisuje
se tekst: »uplata u kunama – primitak kuna na osnovi unovčenja čekova po
tekućim računima građana« odnosno akronim PRIMKN04:

–  istovremeno se u stupac 10 upisuje naziv
platnog instrumenta: GOT, a u stupac 11 iznos primitka kuna u gotovini;

–  upisuje
se tekst: »uplata u kunama – primitak kuna na osnovi unovčenja slipova po
debitnim karticama građana« odnosno akronim PRIMKN05:

–  istovremeno se u stupac 10 upisuje naziv
platnog instrumenta: GOT, a u stupac 11 iznos primitka kuna u gotovini;

–  upisuje
se tekst: »uplata u kunama – primitak kuna na osnovi unovčenja slipova po
kreditnim karticama građana« odnosno akronim PRIMKN06:

–  istovremeno se u stupac 10 upisuje naziv
platnog instrumenta: GOT, a u stupac 11 iznos primitka kuna u gotovini;

–  upisuje
se tekst: »uplata u kunama – primitak kuna s drugog blagajničkog mjesta koje je
unutar istog mjenjačkog mjesta« odnosno akronim PRIMKN07:

–  istovremeno se u stupac 10 upisuje naziv
platnog instrumenta: GOT, a u stupac 11 iznos primitka kuna u gotovini;

–  upisuje
se tekst: »uplata u kunama – primitak kuna s drugog mjenjačkog mjesta istog
ovlaštenog mjenjača« odnosno akronim PRIMKN08:

–  istovremeno se u stupac 10 upisuje naziv
platnog instrumenta: GOT, a u stupac 11 iznos primitka kuna u gotovini;

–  upisuje
se tekst: »uplata u kunama – primitak efektivnih kuna« odnosno akronim
PRIMKN09:

–  istovremeno se u stupac 10 upisuje naziv
platnog instrumenta: GOT, a u stupac 11 iznos primitka kuna u gotovini;

–  upisuje
se tekst: »isplata u kunama – polaganje kuna na račun za redovno poslovanje«
odnosno akronim IZDKN01:

–  istovremeno se u stupac 10 upisuje naziv
platnog instrumenta: GOT, a u stupac 12 iznos izdatka kuna u gotovini;

–  upisuje
se tekst: »isplata u kunama – izlaz iz blagajne čekova po tekućem računu
građana koji se nose na naplatu u banku trasata« odnosno akronim IZDKN04:

–  istovremeno se u stupac 10 upisuje naziv
platnog instrumenta: ČEK, a u stupac 12 iznos izdatka kuna na koje glase
čekovi;

–  upisuje
se tekst: »isplata u kunama – izlaz iz blagajne slipova po debitnim karticama
koji se nose na naplatu izdavatelju debitne kartice« odnosno akronim IZDKN05:

–  istovremeno se u stupac 10 upisuje naziv
platnog instrumenta: DEB, a u stupac 12 iznos izdatka kuna na koje glase
slipovi;

–  upisuje
se tekst: »isplata u kunama – izlaz iz blagajne slipova po kreditnim karticama
koji se nose na naplatu izdavatelju kreditne kartice« odnosno akronim IZDKN06:

–  istovremeno se u stupac 10 upisuje naziv
platnog instrumenta: KRED, a u stupac 12 iznos izdatka kuna na koje glase slipovi;

–  upisuje
se tekst: »isplata u kunama – prijenos kuna na drugo blagajničko mjesto koje je
unutar istog mjenjačkog mjesta« odnosno akronim IZDKN07:

–  istovremeno se u stupac 10 upisuje naziv
platnog instrumenta: GOT, a u stupac 12 iznos izdatka kuna u gotovini;

–  upisuje
se tekst: »isplata u kunama – prijenos kuna na drugo mjenjačko mjesto istog
ovlaštenog mjenjača« odnosno akronim IZDKN08:

–  istovremeno se u stupac 10 upisuje naziv
platnog instrumenta: GOT, a u stupac 12 iznos izdatka kuna u gotovini;

–  upisuje
se tekst: »isplata u kunama – izlaz efektivnih kuna« odnosno akronim IZDKN09:

–  istovremeno se u stupac 10 upisuje naziv
platnog instrumenta: GOT, a u stupac 12 iznos izdatka kuna u gotovini;

–  upisuje
se tekst: »uplata u stranoj gotovini – primitak strane gotovine s drugog
blagajničkog mjesta koje je unutar istog mjenjačkog mjesta« odnosno akronim
PRIMFC01:

–  istovremeno se u stupac 7 upisuje naziv
platnog instrumenta: GOT, a u stupac 8 iznos primitka strane gotovine;

–  upisuje
se tekst: »uplata u stranoj gotovini – primitak strane gotovine s drugog
mjenjačkog mjesta istog ovlaštenog mjenjača« odnosno akronim PRIMFC02:

–  istovremeno se u stupac 7 upisuje naziv
platnog instrumenta: GOT, a u stupac 8 iznos primitka strane gotovine;

–  upisuje
se tekst: »uplata u stranoj gotovini – primitak strane gotovine s deviznog
računa« odnosno akronim PRIMFC03:

–  istovremeno se u stupac 7 upisuje naziv
platnog instrumenta: GOT, a u stupac 8 iznos primitka strane gotovine;

–  upisuje
se tekst: »isplata u stranoj gotovini – prijenos strane gotovine na drugo
blagajničko mjesto koje je unutar istog mjenjačkog mjesta« odnosno akronim
IZDFC01:

–  istovremeno se u stupac 7 upisuje naziv
platnog instrumenta: GOT, a u stupac 9 iznos izdatka strane gotovine;

–  upisuje
se tekst: »isplata u stranoj gotovini – prijenos strane gotovine na drugo
mjenjačko mjesto istog ovlaštenog mjenjača« odnosno akronim IZDFC02:

–  istovremeno se u stupac 7 upisuje naziv
platnog instrumenta: GOT, a u stupac 9 iznos izdatka strane gotovine;

–  upisuje
se tekst: »isplata u stranoj gotovini – polaganje strane gotovine na devizni
račun« odnosno akronim IZDFC03:

–  istovremeno se u stupac 7 upisuje naziv
platnog instrumenta: GOT, a u stupac 9 iznos izdatka strane gotovine;

–  upisuje
se tekst: »isplata u stranoj gotovini – odnošenje čekova koji glase na stranu
valutu banci na otkup« odnosno akronim IZDFC04:

–  istovremeno se u stupac 7 upisuje naziv
platnog instrumenta: FXCEK, a u stupac 9 iznos izdatka strane gotovine na koju
glase čekovi;

–  upisuje
se tekst: »isplata u stranoj gotovini – odnošenje strane gotovine banci na
otkup« odnosno akronim IZDFC05:

    istovremeno
se u stupac 7 upisuje naziv platnog instrumenta: GOT, a u stupac 9 iznos
izdatka strane gotovine;

–  upisuje se tekst: »ostale uplate« odnosno
akronim OSTUPL

–  upisuje
se tekst: »ostale isplate« odnosno akronim OSTISP.

Za
storniranje transakcija koriste se sljedeći akronimi:

STORNO01 – na zahtjev
stranke

STORNO02 – pogrešan
unos.

Stupac 4: Serijski
broj: numeriranje serija potvrda o otkupu/prodaji na mjenjačkom mjestu mora
biti uređeno tako da prvi radni dan u novoj kalendarskoj godini zaštićeni
računalni program omogući numeraciju potvrda od broja 1 dalje, sve do kraja
kalendarske godine, te da tijekom navedenog razdoblja nije moguće utjecati na
promjenu broja potvrde. Potvrde o otkupu moraju imati zasebnu numeraciju i
potvrde o prodaji zasebnu. Serijski broj potvrde o otkupu/prodaji mora biti
alfanumerički: kod potvrda o otkupu započinje slovom »O«, a kod potvrda o
prodaji slovom »P« i nastavlja se numeracijom od broja 1 rastućim nizom, tako
da je svaki sljedeći broj potvrde u odnosu prema prethodnom broju uvećan za 1.

Numeriranje serija
ostalih blagajničkih isprava (uplate i isplate u kunama, uplate i isplate u
stranoj gotovini) mora biti uređeno po jednakom sistemu kao i kod serija
potvrda o otkupu/prodaji, s tim da svaka vrsta transakcije ima zasebnu
numeraciju.

Stupac 5: Valuta –
slovna i brojčana oznaka valute (u skladu s važećim propisom kojim se uređuje
upotreba slovnih kratica i brojčanih oznaka za zemlje i novčane jedinice u
platnom prometu s inozemstvom)

Stupac 6: Tečaj –
kupovni odnosno prodajni tečaj koji je primijenjen kod transakcije
otkupa/prodaje

Stupac 7: Platni
instrument u stranoj gotovini – oznaka platnog instrumenta u stranoj gotovini
(gotovina – GOT, ček koji glasi na strana sredstva plaćanja – FXCEK)

Stupac 8: Primici u
stranoj gotovini – iznos primitka strane gotovine odnosno iznos na koji glasi
ček koji glasi na stranu valutu

Stupac 9: Izdaci u
stranoj gotovini – iznos izdatka strane gotovine

Stupac 10: Platni
instrument u kunama – oznaka platnog instrumenta u kunama (gotovina – GOT, ček
po tekućem računu građana – ČEK, debitna kartica – DEB, kreditna kartica –
KRED)

Stupac 11: Primici u kunama
– iznos primitka u kunama (gotovina, ček po tekućem računu građana, debitna
kartica, kreditna kartica)

Stupac 12: Izdaci u
kunama – iznos izdatka u kunama

Stupac 13: Provizija u
kunama – iznos provizije u kunama

Ako
ovlašteni mjenjač, u skladu s Ugovorom, obavlja i kupnju i prodaju iz točke I.
Odluke, njegov prihod od financijske dobiti (u nastavku teksta: prihod) sastoji
se u razlici tečaja, i to u prodajnom tečaju većem od kupovnog, a ostvaren je
na iznosima transakcija prodaje. U obrascu Obračun dnevne blagajne iz točke XI.
Odluke prihod se računa na sljedeći način: ukupan iznos jedinica prodane
pojedine strane valute množi se s razlikom između prosječnoga ponderiranoga
prodajnog i prosječnoga ponderiranoga kupovnog tečaja pojedine strane valute. Svota
tako obračunate zarade po svim stranim valutama koje je ovlašteni mjenjač
prodao tijekom jednoga radnog dana, čini ukupnu zaradu ovlaštenog mjenjača u
tome radnom danu.

Ako
ovlašteni mjenjač, u skladu s Ugovorom, obavlja samo otkup strane gotovine i čekova
koji glase na stranu valutu, te za svaku obavljenu transakciju otkupa naplaćuje
od stranke proviziju, njegov prihod sastoji se od ukupno naplaćene provizije po
svim transakcijama otkupa.

Ako
ovlašteni mjenjač, u skladu s Ugovorom, obavlja samo otkup strane gotovine i
čekova koji glase na stranu valutu, a banka mu, u postotku na ukupnu vrijednost
otkupa, odobrava proviziju, prihod mjenjača sastoji se u proviziji koju
isplaćuje banka.

Prihod
ovlaštenog mjenjača iz prethodnog stavka ove točke mora biti evidentiran na
Specifikaciji strane gotovine i čekova koji glase na stranu valutu iz točke
XII. Odluke.

Obrazac
Obračun dnevne blagajne (prilog br. 2) iz točke XI. Odluke popunjava se na
sljedeći način:

Za
svaku stranu valutu izvještaj sadrži dva retka: u prvom je retku stanje u
originalnoj valuti, a u drugom je retku protuvrijednost u kunama.

Stupac
1: Valuta – slovna i brojčana oznaka valute (u skladu s važećim propisom kojim
se uređuje upotreba slovnih kratica i brojčanih oznaka za zemlje i novčane
jedinice u platnom prometu s inozemstvom)

Stupac
2: Paritet

Stupac
3: Tečaj – kupovni tečaj za pojedinu stranu valutu s važeće tečajne liste na
dan obračuna dnevne blagajne, tj. najniža vrijednost za jedinicu te strane
valute iskazana u kunama (u nastavku teksta: temeljni kupovni tečaj). Temeljni
prodajni tečaj pojedine strane valute najviša je vrijednost za jedinicu te
strane valute iskazana u kunama na važećoj tečajnoj listi na dan obračuna
dnevne blagajne.

Stupac
4: Početno stanje blagajne – početno stanje devizne blagajne (za svaku stranu
valutu) i početno stanje kunske blagajne. Početno stanje devizne blagajne za
svaku stranu valutu jednako je konačnom stanju devizne blagajne od prethodnoga
radnog dana. Za izračun protuvrijednosti u kunama za svaku stranu valutu uzima
se temeljni kupovni tečaj. Ako se u blagajni u tekućem danu evidentira primitak
ili izdatak u valuti i koristi platni instrument kojeg nije bilo u konačnom
stanju posljednjeg obračuna blagajne, početno stanje te valute ili platnog
instrumenta jest nula. Početno stanje kunske blagajne jednako je konačnom
stanju kunske blagajne od prethodnoga radnog dana.

Stupac
5: Obračunska tečajna razlika po valutama – evidentira se obračunska tečajna
razlika za svaku stranu valutu posebno kao »nerealizirana« tečajna razlika koja
je nastala na osnovi usklađenja tečaja pojedine strane valute naviše ili naniže
zbog primjene nove važeće tečajne liste ovlaštenog mjenjača u novome radnom
danu. Za svaku stranu valutu posebno od kunske protuvrijednosti iz stupca 4
oduzima se kunska protuvrijednost konačnog stanja te strane valute od
prethodnoga radnog dana.

Stupac
6: Primitak od mjenjačkih poslova – za svaku stranu valutu posebno, ukupan
iznos kupljene valute na dan obračuna te protuvrijednost u kunama uz primjenu
prosječnoga ponderiranoga kupovnog tečaja za sve kupovine određene valute
tijekom radnog dana. Na kraju stupca potrebno je upisati i ukupan iznos kuna
primljen u kunsku blagajnu na osnovi ukupne prodaje strane gotovine tijekom
radnog dana. Primici u kunsku blagajnu na osnovi prodane strane valute moraju
biti iskazani po vrstama platnih instrumenata (gotovina, ček po tekućem računu
građana, debitna kartica, kreditna kartica).

if !supportEmptyParas endif

Prosječni ponderirani
kupovni tečaj: =![](dodatni/375754.gif)

otkup i
= pojedinačni iznos otkupa određene strane valute
tijekom radnog dana (i poprima vrijednosti od 1 do n, n je ukupan broj
pojedinačnih otkupa te strane valute u jednome radnom danu)

kupovni tečaj i= kupovni tečaj primijenjen kod pojedinačnog otkupa određene
strane valute (i poprima vrijednosti od 1 do n, n je ukupan broj pojedinačnih
otkupa te strane valute u jednome radnom danu)

Stupac 7: Izdatak od
mjenjačkih poslova – za svaku stranu valutu posebno, ukupan iznos prodane
valute na dan obračuna te protuvrijednost u kunama uz primjenu prosječnoga
ponderiranoga prodajnog tečaja za sve prodaje određene valute tijekom radnog
dana. Na kraju stupca potrebno je upisati ukupan iznos kuna izdan iz kunske
blagajne na osnovi ukupne kupovine strane gotovine i čekova koji glase na stranu
valutu tijekom radnog dana.

if !supportEmptyParas endif

Prosječni ponderirani
prodajni tečaj: =![](dodatni/375755.gif)

if !supportEmptyParas endif

prodaja i = pojedinačni
iznos prodane određene strane valute tijekom radnog dana (i poprima vrijednosti
od 1 do n, n je ukupan broj pojedinačnih prodaja te strane valute u jednome
radnom danu)

prodajni tečaj i= prodajni tečaj primijenjen u pojedinačnom otkupu određene
strane valute (i poprima vrijednosti od 1 do n, n je ukupan broj pojedinačnih
prodaja te strane valute u jednome radnom danu)

Stupac 8: Prihod od
financijske dobiti – za svaku stranu valutu posebno, iznos prodane strane
valute iz stupca 7 množi se s razlikom između prosječnoga ponderiranoga
prodajnog i pro­sječnoga ponderiranoga kupovnog tečaja za pojedinu stranu
valutu.

Stupac 9: Prihod od provizije
– ako ovlašteni mjenjač napla­ćuje za svaku transakciju proviziju od stranke,
upisuje se prihod od provizije u kunama za svaku obavljenu transakciju otkupa
ili prodaje

Stupac 10: Uplata u
kunama – iznos uplata u kunama koje ne mijenjaju prihod ovlaštenog mjenjača,
već samo stanje kuna u blagajni.

Stupac 11: Isplata u
kunama – iznos isplata u kunama koje ne mijenjaju prihod ovlaštenog mjenjača,
već samo stanje kuna u blagajni.

Stupac 12: Uplata u
stranoj gotovini – za svaku stranu valutu iznos uplata u stranoj gotovini koje
ne mijenjaju prihod ovlaš­tenog mjenjača, već samo stanje devizne blagajne.
Protuvrijednost u kunama kod svake uplate određene strane valute računa se uz
primjenu temeljnoga kupovnog tečaja te strane valute.

Stupac 13: Isplata u stranoj
gotovini – za svaku stranu valutu iznos isplata u stranoj gotovini koje ne
mijenjaju prihod ovlaš­tenog mjenjača, već samo stanje devizne blagajne.
Protuvrijednost u kunama kod svake isplate određene strane valute računa se uz
primjenu temeljnoga kupovnog tečaja te strane valute.

Stupac 14: Obračunska
tečajna razlika – obračunska tečajna razlika nastala pri transakcijama uplata u
stranoj gotovini – primitak strane gotovine s drugoga mjenjačkog mjesta istog
ovlaštenog mjenjača računa se kao razlika između temeljnih kupovnih teča­jeva
strane valute mjenjačkog mjesta ovlaštenog mjenjača s ko­jeg je dopremljena
strana gotovina i mjenjačkog mjesta ovlaš­tenog mjenjača na koje je dopremljena
strana gotovina

Stupac 15: Konačno
stanje blagajne – za svaku stranu valutu, čine ga iznos stanja strane valute iz
stupca 4 + iznos kupljene strane valute iz stupca 6 – iznos prodane strane
valute iz stupca 7 + iznos uplata u stranoj gotovini iz stupca 12 – iznos
isplata u stranoj gotovini iz stupca 13. Protuvrijednost u kunama računa se na
sljedeći način: na iznos neto kupovina (stupac 6 – stupac 7) primjenjuje se
prosječni ponderirani kupovni tečaj svih kupovina određene valute tijekom
radnog dana, a na iznos neto uplata u stranoj gotovini (stupac 12 – stupac 13)
primjenjuje se temeljni kupovni tečaj. Tako dobivenom iznosu pribraja se kunska
protuvrijednost određene valute iz stupca 4. Na kraju stupca, analogno opisanom
postupku, potrebno je upisati i stanje kuna, s tim da se pri izračunu u obzir
uzima iznos kuna iz stupca 4 + iznos kuna iz stupca 6 – iznos kuna iz stupca 7
+ iznos kuna iz stupca 10 – iznos kuna iz stupca 11upca 11.

Stupac 16: Stvarno
stanje blagajne – stvarno stanje strane gotovine, čekova koji glase na stranu
valutu, kuna te slipova po debitnim i kreditnim karticama

Stupac 17: Razlika =
stupac 16 – stupac 15

Stupac 18: Višak

Stupac 19: Manjak

U donjem lijevom uglu
mora biti izračunata u kunama ukupna obračunska tečajna razlika iz stupca 5,
ukupna obračunata tečajna razlika iz stupca 14, ukupna tečajna razlika od
kupoprodaje (zbroj stupca 7 – prihod od financijske dobiti), ukupna tečajna
razlika od predaje banci na otkup (za svaku valutu razlika između kupovnog
tečaja ovlaštenog mjenjača i kupovnog tečaja banke na dan otkupa), ukupno
naplaćena provizija (zbroj stupca 8 – prihod od provizije) te ukupna provizija
banke na predanu stranu gotovinu i čekove (ako se prema Ugovoru obračunava).

Obračun dnevne blagajne
u donjem lijevom uglu potpisuje osoba odgovorna za rad ovlaštenog mjenjača.

4.Obrazac
Izvješće o kupnji odnosno prodaji strane gotovine i otkupu čekova koji glase na
stranu valutu, iz točke VII. Odluke (prilog br. 3), popunjava se na sljedeći
način:

U obrazac se unose
zaokruženi iznosi bez decimalnih mjesta.

Unose se kumulativni
podaci o transakcijama na razini kalendarskog mjeseca, specificirani po
pojedinim valutama s iskazanom protuvrijednosti u kunama za svaki kumulativni
iznos u stranoj valuti, posebno za rezidente, a posebno za nerezidente.

Stupac 1: Redni broj

Stupac 2 i stupac 3:
Šifra i oznaka valute – brojčana i slovna oznaka strane valute, u skladu s
važećim propisom kojim se uređuje upotreba slovnih kratica i brojčanih oznaka
za zemlje i novčane jedinice u platnom prometu s inozemstvom

Stupac 4: Iznos
(valute) – iznos ukupne kupnje efektivne strane valute, za svaku efektivnu
stranu valutu posebno te iznos ukupno otkupljenih čekova koji glase na stranu
valutu, za svaku efektivnu stranu valutu posebno

Stupac 5: Iznos (kn) –
iznos ukupno izvršene isplate u kunama za otkupljenu efektivnu stranu valutu odnosno
čekove koji glase na stranu valutu, za svaki iznos u stranoj valuti iz stupca 4

Stupac 6: Iznos
(valute) – iznos ukupne prodaje efektivne strane valute, za svaku efektivnu
stranu valutu posebno

Stupac 7: Iznos (kn) – iznos ukupne naplate u
kunama za prodanu efektivnu stranu valutu, za svaki iznos u stranoj valuti iz
stupca 6.

Na kraju obrasca treba
u desnom donjem uglu treba staviti potpis odgovorne osobe i pečat ovlaštenog
mjenjača.

Obrazac Promet
ovlaštenih mjenjača – zbirno izvješće o kupnji odnosno prodaji strane gotovine
i otkupljenih čekova koji glase na stranu valutu, iz točke VII. Odluke (prilog
br. 3A), popunjava se na sljedeći način:

U obrazac se unose
zaokruženi iznosi bez decimalnih mjesta.

Unose se kumulativni
podaci o transakcijama na razini kalendarskog mjeseca, svih ovlaštenih mjenjača
s kojima banka ima sklopljen Ugovor, specificirani po pojedinim valutama s
iskazanom protuvrijednosti u kunama za svaki kumulativni iznos u stranoj
valuti, posebno za rezidente, a posebno za nerezidente.

Stupac 1: Redni broj

Stupac 2 i stupac 3:
Šifra i oznaka valute – brojčana i slovna oznaka strane valute, u skladu s
važećim propisom kojim se uređuje upotreba slovnih kratica i brojčanih oznaka
za zemlje i novčane jedinice u platnom prometu s inozemstvom

Stupac 4: Iznos
(valute) – iznos ukupne kupnje efektivne strane valute, za svaku efektivnu
stranu valutu posebno te iznos ukupno otkupljenih čekova koji glase na stranu
valutu, za svaku efektivnu stranu valutu posebno

Stupac 5: Iznos (kn) –
iznos ukupno izvršene isplate u kunama za otkupljenu efektivnu stranu valutu
odnosno čekove koji glase na stranu valutu, za svaki iznos u stranoj valuti iz
stupca 4

Stupac 6: Iznos
(valute) – iznos ukupne prodaje efektivne strane valute, za svaku efektivnu
stranu valutu posebno

Stupac 7: Iznos (kn) –
iznos ukupne naplate u kunama za prodanu efektivnu stranu valutu, za svaki
iznos u stranoj valuti iz stupca 6.

Na kraju obrasca treba
u lijevom donjem uglu navesti ime i prezime osobe koja je popunila obrazac, a u
desnom donjem uglu obrazac treba biti ovjeren od ovlaštene osobe.

5. Obrazac Dnevnik
otkupa i dnevnik prodaje, iz točke XII. Odluke (prilog br. 4), popunjava se na
sljedeći način:

Stupac 1: Serijski broj
potvrde o otkupu/prodaji

Stupac 2: Brojčana i
slovna oznaka strane valute, u skladu s važećim propisom kojim se uređuje
upotreba slovnih kratica i brojčanih oznaka za zemlje i novčane jedinice u
platnom prometu s inozemstvom

Stupac 3: Iznos
otkupljene/prodane strane gotovine odnosno čekova koji glase na stranu valutu
od rezidenata

Stupac 4: Iznos
otkupljene/prodane strane gotovine odnosno čekova koji glase na stranu valutu
od nerezidenata

Stupac 5: Ukupno –
zbrojeni iznosi (stupac 3 + stupac 4)

Stupac 6:
Kupovni/prodajni tečaj po kojem je obavljena transakcija otkupa/prodaje

Stupac 7:
Protuvrijednost u kunama za obavljenu transakciju otkupa/prodaje

6. Ova uputa stupa na
snagu danom objave u »Narodnim novinama«, a primjenjuje se od 2. veljače 2004.

Uputa br.
221-020/07-03/ŽR
Zagreb, 16. srpnja 2003.

   Guverner
Hrvatske narodne banke
**dr. sc. Željko Rohatinski,** v. r.

if !supportEmptyParas endif

if !supportEmptyParas endif

![](dodatni/375756.gif)
![](dodatni/375757.gif)
![](dodatni/375758.gif)
![](dodatni/375759.gif)
![](dodatni/375760.gif)
![](dodatni/375761.gif)

Uputa, NN 115/2003-1582